EkBass/fiwiki-20250220-pages-articles huggingface dataset:
Vuoden 1929 levottomuudet Palestiinassa

Vuoden 1929 levottomuudet Palestiinassa olivat väkivaltaisia yhteenottoja tuolloin brittien hallitsemalla Palestiinan mandaattialueella vuonna 1929. Tilanne oli kiristynyt edellisenä vuonna puhjenneiden Temppelivuoren tilannetta koskeneiden riitojen takia. Laajemmin kyseessä oli palestiinalaisen nationalistisen liikkeen kasvava vaikutus etenkin sionismin vastustuksen takia. Arabien ja juutalaisten vastakohtaisuus sai ensimmäisen kerran uskonnollisen konfliktin muodon Jerusalemin pyhistä paikoista käytynä kiistana. Väkivaltaisuuksissa kuoli satoja, mutta lopulta britit palauttivat järjestyksen. Kiistat arabien ja juutalaisten välillä yltyivät uudelleen vuonna 1936 arabikapinaksi, joka kohdistui myös brittihallintoa vastaan. ==Tausta== Palestiinasta oli tullut Palestiinan brittiläinen mandaatti 29. syyskuuta 1923. Palestiinalainen arabinationalismi oli vahvistunut etenkin 1920-luvulta lähtien. Liikkeen kasvuun oli useita eri syitä, joihin kuului taloudellinen ja sosiaalinen tilanne, sekä sen muutokset. Yksi pääsyistä oli kuitenkin sionismin ja juutalaisen siirtolaisuuden ja maan hankinnan vastustus. Tärkein palestiinalaisen liikkeen johtohahmoista oli Jerusalemin mufti Hajj Amin al-Husaini, jonka britit olivat nimittäneet Palestiinan muslimien johtajaksi vuonna 1921. Kasvavat jännitteet Palestiinassa juutalaisten ja arabien välillä olivat kärjistyneet jo vuonna 1928,jolloin syttyi riitoja Jerusalemin Temppelivuoren hallinnasta. ==Levottomuudet 1929== Kahden eri ryhmän jännitteet jatkoivat kiristymistään vuoden 1929 aikana. Niiden aiheuttajaksi kohosivat ensi kertaa uskonnolliset vastakohtaisuudet Jerusalemin temppelivuorella. Lopulta 16. elokuuta 1929 arabit hyökkäsivät eri kohteisiin ympäri maata. Toistasataa juutalaista ja kymmeniä arabeja sai surmansa. Shaw:n komission selvityksen mukaan kyseessä olivat pääosin arabien hyökkäykset, vaikka joissakin tapauksissa juutalaiset tekivät myös kostohyökkäyksiä arabien kimppuun.Spencer, 2019, s. 29 Levottomuuksien suurin yksittäinen veriteko, nk. Hebronin verilöyly, tapahtui Hebronin kaupungissa, missä surmattiin 67 juutalaista. Kaupungin vanha juutalainen yhteisö katosi miltei kokonaan. Hebroniin juutalaiset palasivat vasta kuuden päivän sodan jälkeen vuonna 1967, jolloin Israel miehitti sen. ==Seuraukset== Brittien palautettua lopulta järjestyksen väkivaltaisuuksissa oli kuollut toista sataa juutalaista ja kymmeniä arabeja. Yhteensä kuolleita oli 250 ja haavoittuneita 570. Jännitteet Palestiinassa eivät päättyneet vuoden 1929 tapahtumiin, vaan vuonna 1936 syttyi edelleen laajempi arabikapina. Entistä verisempi kapina tukahdutettiin kuitenkin jälleen brittien taholta. == Lähteet == * *Spencer, Robert: The Palestinian Delusion. The Catastrophic History of the Middle East Peace Process. Bombardier, 2019, ISBN 978-1-64293-254-6. ===Viitteet=== == Aiheesta muualla == Luokka:Arabien–Israelin konflikti Luokka:Israelin historia Luokka:Palestiinan historia Luokka:Mielenosoitukset ja levottomuudet Luokka:1929
Pierre Bengtsson

Pierre Bengtsson (s. 12. huhtikuuta 1988 Kumla) on ruotsalainen jalkapalloilija, pelipaikaltaan vasen laitapuolustaja. Hän edustaa Tanskan Superliigassa pelaavaa FC Kööpenhaminaa ja on pelannut lähes 40 ottelua Ruotsin maajoukkueessa. Bengtsson aloitti pääsarjauransa AIK:ssa toukokuussa 2007. Elokuusta 2009 vuoden 2010 loppuun hän edusti tanskalaisseura FC Nordsjællandia, vuosina 2011–2014 saman maan FC Kööpenhaminaa, vuoden 2015 alusta elokuuhun 2016 saksalaisseura Mainzia, kauden 2016–2017 lainasopimuksella ranskalaisseura Bastiaa ja heinäkuusta 2017 alkaen jälleen FC Kööpenhaminaa. Kevätkauden 2021 hän pelasi lainalla Vejlessä. Saksan Bundesliigassa hän on pelannut 29 ottelua ja Ranskan Ligue 1:ssä 30 ottelua, joissa hän on tehnyt yhden maalin. Bengtsson pelasi useissa Ruotsin juniorimaajoukkueissa. Ruotsin A-maajoukkueessa hän pelasi ensimmäisen ottelunsa tammikuussa 2011 Botswanaa vastaan. Hänet nimettiin Ruotsin joukkueeseen kesän 2021 EM-kilpailuihin loukkaantuneen Martin Olssonin tilalle. EM-turnauksen alkulohkossa hän on päässyt vaihdosta muutamaksi minuutiksi kentälle kahdessa ottelussa. Kaikkiaan hän on pelannut 39 A-maaottelua, joista kolme MM- ja 13 EM-karsinnassa. == Lähteet == Luokka:Ruotsalaiset jalkapalloilijat Luokka:Vuonna 1988 syntyneet Luokka:Elävät henkilöt
Käännösautomaatio

Käännösautomaatio tarkoittaa tietokoneohjelman käännöksen ja siihen liittyvien toimintojen automatisointia: lähdekoodin käännös ohjelmiksi ja kirjastoiksi, binääritiedoston paketointi paketinhallintajärjestelmälle ja testaamisen automatisointi. Historiallisesti varhainen käännösautomaatio on toteutettu makefile-tiedostojen avulla. Nykyisin automaatiota on kahta lajia: * käännösautomaatiosovellus ** Työkalut kuten make, rake, CMake, MSBuild, Ant, Maven ja niin edelleen. * käännösautomaatiopalvelin ** Verkkosovelluksen avulla ohjattava palvelinsovellus, joka toimii ajastetusti tai herätepohjaisesti; jatkuvan integraation palvelin on eräs käännösautomaatiopalvelimen tyyppi. Käännösautomaation etuna on päivittäisten aikaa vievien ja itseään toistavien tehtävien vähentäminen. Käännösautomaatio on keskeinen osa jatkuvan integraation ja jatkuvan toimituksen kanssa, mutta itsenään se helpottaa standardoimaan ja poistamaan eroja käännöksistä sekä dokumentoimalla keskeisiä osia. Ohjelmointiympäristö voi tehdä osan asioista, mutta kehittäjien tietokoneet ovat erilaisia joka voi johtaa erilaisiin käännöksiin samasta koodista. Manuaalisesti tehdyt käännökset voivat olla puutteellisia kun uusimpien muutoksien haku unohtuu: automaatio varmistaa, että aina käytetään versiohallinnassa ja vain siellä olevia muutoksia. Yksikkötestaamisen suorittaminen voi jäädä ihmiseltä tekemättä. == Katso myös == * GNU Autotools * GNU Make ==Lähteet== * * === Viitteet ===
Aston Martin DBX

Aston Martin DBX on Aston Martinin vuodesta 2020 lähtien valmistama crossover- tyyppinen automalli. Sen kilpailijoita ovat Bentley Bentayga ja Porsche Cayenne. Autossa käytetään Mercedes-Benziltä peräisin olevaa kaksoisturboahdettua 4,0-litraista V8-moottoria, jonka teho on 542 hevosvoimaa. Voimansiirtona on yhdeksänportainen automaattivaihteisto ja vetotapana neliveto. == Lähteet == == Aiheesta muualla == DBX Luokka:J-segmentin autot Luokka:2020-luvun autot
Hankokolibri

Hankokolibri (Calliphlox mitchellii) on kolibreihin kuuluva lintulaji. Lajia tavataan Väli- ja Etelä-Amerikasta. ==Koko ja ulkonäkö== Hankokolibri on pienikokoinen lintu ja voi kasvaa 6-8 cm pitkäksi. Lajin sukupuolet eroavat toisistaan ulkonäöltään. Hankokolibrikoiras on selästään ja päästään pronssinkiiltoisen vihreä. Pyrstö on pitkä, haarautunut ja väriltään musta. Kurkussa on suuri violetti laikku. Rinnassa on valkoinen poikkijuova ja vatsan väri on vihreä lukuun ottamatta valkoista ja kellertävää laikkua alaperässä. Hankokolibrinaaras on selästään ja päästään vihreä ja kurkku ja rinta ovat valkoiset. Naaraan pyrstö on pitkä ja tasapäinen. Vatsa on kellertävä. Hankokolibrin nokka on lyhyehkö, suora ja väriltään musta.> ==Levinneisyys ja elinympäristö== Hankokolibrin päälevinneisyysaluetta ovat Kolumbia ja Ecuador ja lisäksi sitä tavataan Panamasta Dariénin alueelta. Sen elinympäristöä ovat kosteat metsät, metsien reunamaat ja pensaikot. Lintu syö kukkien mettä ja hyönteisiä. Hankokolibrin pesä on kuppimainen ja rakennettu kasvimateriaalista ja hämähäkinseiteistä. ==Lähteet== Luokka:Kolibrit
Linssikeitto

thumb|Linssikeittoa Linssikeitto on linsseistä tehty keitto. Lähi-idässä linssikeitto on peruselintarvike. ==Historia== Linssejä on kaivettu Kreikassa esiin kivikautisista kerroksista Fránchthin luolasta (ajalta noin 9 500–13 000 vuotta sitten). Linssikeitto oli tärkeä perusruoka myöhemminkin antiikin kreikkalaisessa keittiössä. ==Muunnelmia== Linssikeitto voi sisältää kasviksia, kuten porkkanaa, perunaa, selleriä, persiljaa, tomaattia, kurpitsaa, ruokabanaania ja sipulia. Maustamiseen voi käyttää esimerkiksi valkosipulia, pippuria ja korianteria, mutta sen silputtuja lehtiä pitää varoa kuumentamasta, sillä lämpö tuhoaa aromin nopeasti. ==Ravintosisältö== Linssikeitto luokitellaan hyvin ravitsevaksi. Siinä on runsaasti proteiinia ja ravintokuitua, rautaa ja kaliumia. Hippokrates suositteli linssejä maksasairaille. ==Lähteet== ==Aiheesta muualla== * Vihreät linssit Sydänmerkki * Resepti, Valio.fi Luokka:Keitot Luokka:Kasvisruoat Luokka:Espanjalainen keittiö Luokka:Turkkilainen keittiö
Rolls-Royce Cullinan

Rolls-Royce Cullinan on Rolls-Roycen vuodesta 2018 lähtien valmistama suurikokoinen ylellinen crossover-tyyppinen automalli. Se on nimetty Cullinanin, maailman suurimman luonnontimantin mukaan. Cullinan esiteltiin ensimmäistä kertaa Villa d’Estessä lähellä Roomaa toukokuussa 2018. Malli pohjautuu samaan Architecture of Luxury -perusrakenteeseen kuin sedan-korinen Rolls-Royce Phantom VIII. Moottorina on kaksoisturboahdettu 6,75-litrainen V12 teholtaan 571 hevosvoimaa. Vetotapana on neliveto, lisäksi autossa on nelipyöräohjaus. Cullinan-malli sai autotoimittajilta osin tyrmääviä arvosteluja (mm. Chris Harris), mutta se oli vuonna 2019 valmistajansa menestynein malli 5 152 kappaleella, eli Rolls-Roycen myynti nousi vuoteen 2018 verrattuna 25 prosenttia. Yhdysvalloissa SUV-automallit edustivat vuoden 2022 alkupuolella yli puolta myydyistä autoista. == Lähteet == == Aiheesta muualla == Cullinan Luokka:J-segmentin autot Luokka:2010-luvun autot Luokka:2020-luvun autot
Sebastian Andersson

Sebastian Andersson (s. 15. heinäkuuta 1991 Ängelholm) on ruotsalainen jalkapalloilija, pelipaikaltaan hyökkääjä. Hän edustaa Saksan Bundesliigassa pelaavaa Union Berliniä ja on pelannut Ruotsin maajoukkueessa. Andersson aloitti ammattilaisuransa Ruotsin toisella sarjatasolla Superettanissa Ängelholmin joukkueessa kaudella 2010 ja on sen jälkeen pelannut pääsarja Allsvenskanissa Kalmarin (2012–2014), Djurgårdenin (2014–2015) ja Norrköpingin (2016–2017) joukkueissa. Kesällä 2017 hän siirtyi Saksan 2. Bundesliigassa pelaavaan Kaiserslauterniin ja kesällä 2018 samassa sarjassa pelaavaan Union Berliniin, joka keväällä 2019 nousi Bundesliigaan. Kaudella 2019–2020 Andersson teki Bundesliigassa maalin toisessa, kolmannessa ja neljännessä liigaottelussaan. Marraskuussa hän teki kaksi maalia Mainzia vastaan. Koko kauden aikana hän pelasi 33 bundesliigaottelua eli yhtä vaille kaikki joukkueensa pelit ja teki niissä 12 maalia, millä hän oli joukkueensa paras maalintekijä. Andersson pelasi Ruotsin maajoukkueessa kaksi ensimmäistä otteluaan tammikuussa 2017 ja teki toisessa ottelussa Slovakiaa vastaan kaksi maalia. Hän palasi maajoukkueeseen lokakuussa 2018 ja on kesäkuun 2020 loppuun mennessä pelannut yhdeksän maaottelua ja tehnyt niissä kolme maalia. == Lähteet == Luokka:Ruotsalaiset jalkapalloilijat Luokka:Vuonna 1991 syntyneet Luokka:Elävät henkilöt
Salta–Antofagasta-rautatie

Salta–Antofagasta-rautatie (toiselta nimeltään Huaytiquina) on rautatie Andien yli Chilestä Argentiinaan. Se avattiin liikenteelle vuonna 1948. Rata on ainoa toiminnassa oleva rautatieyhteys Transandisen rautatien Mendozasta Valparaison lähelle tultua suljetuksi vuonna 1984. Rautatie kulkee lähes merenpinnan tasosta Tyynen valtameren rannalla Chilessä sijaitsevasta Antofagastan satamakaupungista, kulkee Atacaman aavikon poikki ja ylittää valtakunnan rajan Socompassa yli kolmen kilometrin korkeudessa. Korkein kohta on Polvorilla Argentiinan puolella 4 220 metrin korkeudessa. Paikalla on huomattavan pitkä viadukti. Argentiinassa rata tekee laskeutuessaan kaksi spiraalinmuotoista mutkaa. Salta, joka on radan Argentiinan puoleinen päätepiste, on noin 1 100 metrin korkeudessa merenpinnasta. Radalla on pituutta 941 kilometriä, josta 571 kilometriä Argentiinan puolella. Rata on tarkoitettu tavaraliikenteelle, mutta turistijuna Tren a las Nubes kulkee reitilläTren a las Nubes. == Lähteet == Luokka:Argentiinan rautatiet Luokka:Chilen rautatiet
Oliver Letwin

Oliver Letwin (s. 1956 Hampstead, Lontoo, Britannia) on brittiläinen poliitikko ja parlamentin jäsen. Hän oli konservatiivipuolueen jäsen, kunnes Boris Johnson erotti hänet syyskuussa 2019. Letwinin vanhemmat ovat professori William Letwin ja yhdysvaltalainen filosofi Shirley Letwin. Hän on käynyt Etonin ja opiskellut Cambridgen yliopistossa. Hän katsottiin kuuluneen puolueen vasemmistosiipeen. Letwin teki juuri ennen suunniteltua brexit- äänestystä aloitteen, että alahuone ei hyväksy brexit-sopimusta lopullisesti ennen kuin parlamentti on hyväksynyt sopimuksen sisältämät EU-eroon liittyvät lait. Siten varmistetaan, ettei brexit-sopimusta muuteta sen jälkeen kun parlamentti on sen hyväksynyt. Aloite meni läpi. == Lähteet == Luokka:Yhdistyneen kuningaskunnan alahuoneen jäsenet‎ Luokka:Vuonna 1956 syntyneet Luokka:Elävät henkilöt
Franz Serafin Exner

Franz Serafin Exner (28. elokuuta 1802, Wien – 21. kesäkuuta 1853 Padova) oli itävaltalainen filosofi. Exner suoritti tohtorintutkintonsa vuonna 1827 Wienissä. Hän piti hallussaan vuosina 1831–1848 filosofian professorin oppituolia Prahan yliopistossa. Vuodesta 1848 hän toimi Wienissä itävallan opetusministeriössä ja oli tärkeä maansa yliopistolaitoksen opetuksen uudistaja. Hänen samanniminen poikansa Franz Serafin Exner (1849–1926) oli itävaltalainen fyysikko. Sukuun kuului myös useita muita tieteilijöitä. Exnerin tytär Marie von Frisch oli Nobel-palkitun eläintieteilijä Karl von Frischin äiti. Exnerin eräs oppilas oli fyysikko Joseph Loschmidt. == Lähteet == Luokka:Vuonna 1802 syntyneet Luokka:Vuonna 1853 kuolleet Luokka:Itävaltalaiset filosofit
Badge-engineering

Badge-engineering tai rebadging on termi, joka tarkoittaa autoteollisuudessa saman automallin markkinoimista kahdella tai useammalla nimellä. Samaa mallia voidaan myydä eri mallinimellä eri markkinoilla erinäisistä syistä, tai erillisten valmistajien sopimuksesta kokonaan toisenmerkkisenä kustannustehokkuuden vuoksi, sillä uuden automallin kehittäminen on aina kallista. == Esimerkkejä == === Saman konsernin sisällä === Suuret autonvalmistajakonsernit, kuten esimerkiksi General Motors ja Volkswagen Group ovat myyneet samoja automalleja eri merkkisinä eri markkina-alueilla tai eri kuluttajaryhmiä varten. Esimerkiksi saksalaisen Opelin kehittämiä malleja on myyty Pohjois-Amerikassa Cadillac-, Chevrolet- ja Buick-merkkisinä. Tiedosto:1985 Isuzu Gemini FF (26606403863).jpg|Isuzu Gemini Tiedosto:1986 Chevrolet Spectrum (6387083983).jpg|Chevrolet Spectrum Tiedosto:PontiacSunburst.jpg|Pontiac Sunburst Tiedosto:2012 Volkswagen UP! White 1.0 Front.jpg|Volkswagen Up Tiedosto:Seat Mii 1.0 Style – Frontansicht, 15. September 2012, Düsseldorf.jpg|SEAT Mii Tiedosto:Skoda Citigo 1.0 Ambition – Frontansicht (1), 17. März 2012, Düsseldorf.jpg|Škoda Citigo === Eri valmistajien välillä === Erilliset valmistajat voivat kehittää yhteistyössä automalleja tai myydä toiselle valmistajalle oikeuden markkinoida kehittämäänsä mallia omalla merkillään. Yleensä tähän on syynä kustannustehokkuus, sillä uuden mallin kehittäminen on kallista, eikä välttämättä kannattavaa, jos myyntitavoite mallille ei ole kovin suuri. Käytäntö on yleinen varsinkin pienten autojen ja pakettiautojen markkinoilla, sillä autonvalmistajat eivät yleensä halua kohdistaa paljon resursseja kyseisten autoluokkien mallien suunnitteluun. Tiedosto:Opel Vivaro Combi 1.6 BiTurbo CDTI ecoFLEX (B) – Frontansicht, 7. Oktober 2015, Düsseldorf.jpg|Opel Vivaro Tiedosto:2018 Renault Trafic SL27 Business+ Energy 1.6 Front.jpg|Renault Trafic Tiedosto:Fiat Talento Kombi 1.6 Ecojet 125 Twin Turbo Family – Frontansicht, 27. Juli 2016, Düsseldorf.jpg|Fiat Talento Tiedosto:2017 Nissan NV300 Acenta DCi 1.6.jpg|Nissan NV300 == Lähteet == Luokka:Autoteollisuus Luokka:Markkinointi
Patch

patch on Unixille kehitetty työkaluohjelma, joka lähdetiedoston ja diff- ohjelman tuottaman muutostiedoston avulla tekee päivitetyn tiedoston. Ohjelmaa käytetään lähdekoodien päivityksien välittämisessä, jolloin tarvitsee siirtää vain pienempi muutos kuin koko lähdekoodi kerralla, mutta käyttö ei ole rajoitettu lähdekoodien muokkaamiseen. Ohjelman alkuperäisen version kehitti Larry Wall, joka julkaisi sen Usenetissä `mod.sources` uutisryhmässä. Ohjelmasta on eri toteutuksia: POSIX-standardin versio poikkeaa perinteisestä toteutuksesta. GNU Patch on GNU-projektin toteutus ohjelmasta. == Lähteet == Luokka:Unix-ohjelmat Luokka:Ohjelmistot
GM Gamma -pohjalevy

GM Gamma -pohjalevy on General Motorsin kehittämä pohjalevy pienille etu- ja nelivetoisille automalleille. == Gamma / GM4300 == Pohjalevyn ensimmäinen versio kehitettiin edeltäneen GM4200-pohjalevyn perustalta. * Chevrolet Montana (2003–2010) * Opel Combo B (2001–2012) * Opel Corsa C (2000–2006) * Opel Meriva A (2003–2010) * Opel Tigra TwinTop B (2004–2009) == Gamma II == Pohjalevyn uudemman version on kehittänyt GM Korea. * Buick Encore I (2012–) * Chevrolet Aveo (T300) (2011–) * Chevrolet Onix I (2012–) * Chevrolet Prisma II (2012–) * Chevrolet Sail II (2010–2017) * Chevrolet Spark (M300) (2009–2015) * Chevrolet Spark (M400) (2015–) * Chevrolet Spin (2012–) * Chevrolet Trax (2013–) * Holden Barina (TM) (2011–2019) * Opel Mokka A (2012–2019) * Opel Karl (2014–2019) Gamma-pohjalevy Luokka:Autojen pohjalevyt
The Norris Nuts

The Norris Nuts on vuonna 2017 perustettu australialainen Youtube-kanava, jolla on yli 5 miljoonaa tilaajaa. The Norris Nuts -ryhmään kuuluvat sisarukset Sabre (s. 2005), Sockie (s. 2007), Biggy (ryhmän ainoa poika, s. 2009) ja Naz (s. 2010). Jokaisella ryhmän jäsenellä on oma Instagram-tili. Ryhmällä on yhteensä 629 000 Instagram-seuraajaa. Perheeseen kuuluu myös Disco-poika (s. 2018) ja vuonna 2019 syntynyt tyttövauva Charm. Lasten vanhemmat ovat Brooke ja Justin Norris. Perheen isä on kuuluisa uimari ja omisti uimakeskuksen. Perheen vanhimmat lapset kuvaavat ja editoivat videonsa itse. He tekevät paljon erilaisia kilpailu- ja haastevideoita, musiikkia sekä pelivideoita Youtubeen. Pääkanavan lisäksi Norris Nutseilla on YouTube- kanavat: Norris Nuts Gaming, Norris Nuts Do Stuff sekä Norris Nuts Squad. The Norris Nuts -faneja kutsutaan nimellä LEGENDS eli Legendat. Ryhmällä on myös oma fanituotesivusto, josta voi ostaa LEGENDS-tuotteita. == Youtube-kanavat== * https://www.youtube.com/channel/UCYd0us2OtW4d4-1cfpT2ktw pääkanava * https://www.youtube.com/channel/UCWcly5Teks2uSNsF5hRFNNg Norris Nuts Gaming * https://www.youtube.com/channel/UCGRmpAEQlz0QA2vx5U7Oltw Norris Nuts Do Stuff * https://www.youtube.com/channel/UCj_obRY5ndoZUPOihGowD5A Norris Nuts Squad == Lähteet == * https://www.famousbirthdays.com/people/disco-norris.html * https://www.youtube.com/channel/UCYd0us2OtW4d4-1cfpT2ktw/channels *https://www.olympic.org/justin-norris == Aiheesta muualla == * Kotisivut * Fanituotekauppa Luokka:Youtube-kanavat
Veronika Kivisilla

pienoiskuva|Veronika Kivisilla vuonna 2014. Veronika Kivisilla (s. 1978 Tallinna) on virolainen runoilija, tarinankertoja ja muusikko.Veronika Kivisilla Estonian Literature Centre Kivisilla opiskeli viron kieltä ja kirjallisuutta Tallinnan yliopistossa. Hänen ensimmäinen runokokoelmansa oli Dear Calendar (2011), jota seurasi Veronica officinalis (2012). Kokoelma Cantus Firmus (2015) on saanut nimensä keskiajan musiikista. Kivisilla on itse toiminut muusikkona keskiajan musiikkiin ja kansanmusiikkiin keskittyneissä yhtyeissä. Hän on esittänyt omaa runouttaan Transpoesie-runofestivaalissa Brysselissä. Hän on myös koonnut oppi-, laulu- ja sanakirjoja. == Lähteet == Luokka:Virolaiset runoilijat Luokka:Virolaiset muusikot Luokka:Vuonna 1978 syntyneet Luokka:Elävät henkilöt -
Tiemoko Garan Kouyaté

Tiemoko Garan Kouyaté (27. huhtikuuta 1902 Ségou – 4. heinäkuuta 1944 Mauthausen-Gusenin vankileiri, Itävalta) oli Ranskassa toiminut kolonialismin vastainen aktivisti. Hänet tunnetaan yhtenä ensimmäisistä afrikkalaisista kommunisteista. Kouyaté syntyi alkuasukasvirkailijan perheeseen Ranskan Sudanissa (nykyisessa Malissa). Hän kävi William Ponty -koulun Senegalissa ja työskenteli opettajana Norsunluurannikolla vuosina 1921–1923. Kouyaté sai stipendiaatin jatko-opiskelua varten Ranskassa, mutta siirtyi pian poliittisen toimintaan ja liittyi muista siirtomaista kotoisin olleisiin radikaaleihin. Kouyatésta tuli Ranskan kommunistisen puolueen jäsen vuonna 1926. Kouyaté oli Mustan rodun puolustusliiton LDRN:n johtava hahmo vuodesta 1927. Kommunistien perustama järjestö vaati itsenäisyyttä siirtomaille ja viranomaiset pyrkivät estämään sen toiminnan. Kouyaté vietti vuonna 1930 neljä kuukautta Moskovassa, minkä jälkeen hän pyrki alistamaan LDRN:n Kominternin komentoon. Järjestön hajottua Kouyaté ja hänen kannattajansa perustivat vuonna 1932 Mustien työläisten liiton UTN:n, joka toimi varsinkin merimiesten keskuudessa. Yhteistyö kommunistien kanssa päättyi vuonna 1933, jolloin Kouyaté erotettiin sekä puolueesta että UTN:sta. Vuonna 1935 Kouyaté kampanjoi Italiaa vastaan sen hyökättyä Etiopiaan. Ranskan kansanrintamahallituksen tultua valtaan vuonna 1936 Kouyaté siirtyi reformistiselle linjalle ja ehdotti muun muassa federaatiosuhdetta Ranskan ja sen siirtomaiden välille. 1930-luvun lopulla häntä rahoitti jonkin aikaa Ranskan siirtomaaministeriö. Kouyatén loppuvaiheet ovat epäselvät. Erään tiedon mukaan hän sai toisen maailmansodan aikana saksalaisilta rahaa mustien yhteistoimintaliikkeen järjestämiseksi, mutta käytti ne omiin poliittisiin tarkoituksiinsa. Useissa teoksissa kerrotaan, että Kouyaté pidätettiin vuonna 1942 ja ammuttiin Montluçonin linnoituksessa. Punaisen ristin raportin mukaan Gestapo pidätti hänet vuonna 1943. Kouyaté lähetettiin Mauthausenin keskitysleirille, jossa hän kuoli sydämen vajaatoimintaan. Kotimaansa Malin historiassa Kouyaté kuuluu Mamby Sidibén, Mamadou Konatén, Fily Dabo Sissokon ja Modibo Keïtan kaltaisten varhaisten antikolonialistien joukkoon. Heille on yhteistä opettajatausta. Kouyaté kävi kirjeenvaihtoa ja levitti julkaisujaan, mutta vähälukuisten afrikkalaisemigranttien toiminnalla ei ollut välitöntä vaikutusta yhteiskunnalliseen kehitykseen Ranskan Sudanissa. ==Lähteet== Luokka:Malilaiset poliitikot Luokka:Ranskalaiset kommunistit Luokka:Ranskalaiset poliitikot Luokka:Vuonna 1902 syntyneet Luokka:Vuonna 1944 kuolleet
Ishigaki

Ishigaki () on Japanin kaupunki Yaeyamasaarilla Okinawan prefektuurissa. Se sijaitsee Japanin lounaisimmassa kolkassa lähellä Taiwania ja käsittää Ishigakin saaren sekä pienempiä lähisaaria. Kaupunkiin kuuluvat myös kiistanalaiset Senkakusaaret. Prefektuurin pääkaupunkiin Nahaan on kaupungista matkaa noin 410 kilometriä, Tokioon 1 960 kilometriä. Ishigakissa on 49 712 asukasta (syyskuussa 2019) ja sen pinta-ala on 229,15 neliökilometriä. Ishigaki on ollut jo pitkään Yaeyamasaarten poliittinen ja taloudellinen keskus, aina Ryūkyū-kuningaskunnan ajoista saakka. Kaupunkia ovat sen historian aikana koetelleet useat katastrofit: vuonna 1771 maanjäristys ja tsunami, jossa sai surmansa 12 000 henkeä, toisen maailmansodan aikana malaria. Kaupunkioikeudet Japanin nykyisen kunnallishallinnon puitteissa Ishigaki sai sodan jälkeen vuonna 1947. Merkittäviä elinkeinoja ovat etenkin turismi, mutta myös kalastus, karjatalous ja esimerkiksi sokeriruo’on, tupakan ja ananaksen viljely. Ishigakissa sijaitsee Japanin suurin koralliriutta, ja noin 31 prosenttia saaresta kuuluu Iriomoten–Ishigakin kansallispuistoon. Ishigaki onkin merkittävä matkailukohde kauniine rantoineen ja muine luonnonnähtävyyksineen. Niihin lukeutuvat esimerkiksi Kabiranlahti, Miyarajoen mangrovemetsät ja Omotovuori. Kulttuurikohteita ovat tärkeäksi kulttuuriomaisuudeksi valittu Miyaradunchin historiallinen asuintalo, Furusutobarun linnan rauniot, Yaeyaman museo ja Tōjinbaka-hauta. Ishigakia palvelee Uusi Ishigakin lentoasema, jolta on yhteyksiä muun muassa Japanin pääsaarille ja muille Ryūkyūsaarille. Ishigakin satama sijaitsee Okinawalta muille Yaeyamasaarille johtavan laivareitin varrella, ja sitä käyttävät myös risteilyalukset. == Kuvia == Tiedosto:Yui Road01n4592.jpg|Yui Road -katu Ishigakissa Tiedosto:Tojin-baka Ishigaki Island Japan10bs5s4260.jpg|Tōjinbaka, kiinalainen hauta Tiedosto:Ishigaki Hirakubosaki Lighthouse.jpg|Hirakubozakin majakka Tiedosto:Ishigaki, Japan.jpg|Ishigakin saaren eteläosa satelliittikuvassa Tiedosto:Senkaku Islands by Al Jazeera English (3).jpg|Uotsurisaari, yksi Senkakusaarista == Lähteet == == Aiheesta muualla == * Kaupungin internetsivut Luokka:Okinawan prefektuurin kaupungit
Raúl Esparza

Raúl Eduardo Esparza (s. 24. lokakuuta 1970 Wilmington, Delaware, Yhdysvallat) on yhdysvaltalainen näyttelijä, joka tunnetaan parhaiten rooleistaan TV- sarjoissa Hannibal ja Kova laki: Erikoisyksikkö. Hänellä oli rooli myös elokuvassa Find me guilty – uskomaton oikeudenkäynti, joka oli hänen varsinainen läpimurtonsa. Sitä ennen hän oli esiintynyt pienessä sivuroolissa kahdessa TV-sarjassa 1990-luvulla. Kova laki: Erikoisyksikkö -sarjassa Esparza näytteli syyttäjä Rafael Barbaa kaikkiaan 115 jaksossa vuosina 2012–2018 Esparza oli aviossa Michelle Marie Perezin kanssa vuodesta 1994. He erosivat vuonna 2008.https://www.imdb.com/name/nm1654778/bio?ref_=nm_ov_bio_sm ==Lähteet== Luokka:Yhdysvaltalaiset näyttelijät Luokka:Vuonna 1970 syntyneet Luokka:Elävät henkilöt
Vilhelm I (Hessenin vaaliruhtinas)

Vilhelm I (3. kesäkuuta 1743 Kassel – 27. helmikuuta 1821) oli Hessen-Kasselin maakreivi vuosina 1785–1803 (nimellä Vilhelm IX) ja Hessenin vaaliruhtinaskunnan ensimmäinen vaaliruhtinas vuodesta 1803.Nordisk familjebok (1921), s. 479–480 Runeberg.org. Viitattu 19.10.2019. Hänen isänsä oli maakreivi Fredrik II.Nordisk familjebok (1909), s. 613 Runeberg.org. Viitattu 19.10.2019. Vilhelm osallistui vuonna 1778 Baijerin perimyssotaan Preussin armeijan kenraalimajurina. Hän peri maakreivin arvon isänsä kuoltua vuonna 1785. Hän jatkoi isänsä aloittamaa hesseniläisten palkkasoturien vuokraamista Englannin armeijaan. Vilhelm oli jo kruununprinssiaikanaan Rothschildin suvun kantaisänä tunnetun juutalaisen liikemiehen Mayer Amschel Rothschildin tärkein tukija ja järjesti tälle vuonna 1769 hovifaktorin aseman. Rothschild hoiti muun muassa palkkasotureista saatavien tulojen tilitystä.Origins of the Business The Rothschild Archive. Viitattu 19.10.2019. Vilhelm vei Hessenin mukaan ensimmäiseen vallankumoussotaan Preussin rinnalle ja valtasi vuonna 1792 Frankfurt am Mainin. Hessen-Kassel menetti Reinin länsipuoliset alueensa vuoden 1795 Baselin rauhassa, mutta sille annettiin vuonna 1803 kompensaationa osia Mainzin vaaliruhtinaskunnasta ja Gelnhausenin valtakunnankaupunki. Vilhelm sai samalla vaaliruhtinaan arvon, jota hän käytti myös Pyhän saksalais-roomalaisen keisarikunnan lakkauttamisen jälkeen. Vilhelm liittyi vuonna 1806 puhjenneessa sodassa uudelleen Preussin puolelle, mutta tappiollisen Jenan taistelun jälkeen Ranskan armeija valloitti Hessen- Kasselin, joka yhdistettiin seuraavana vuonna Westfalenin kuningaskuntaan. Vilhelm pakeni Holsteiniin ja luovutti varansa Rothschildin hoidettaviksi. Vilhelm palasi valtaan, kun Ranskan armeija joutui perääntymään vuonna 1813. Hän osallistui vuosien 1813–1814 ja 1815 taisteluihin Napoleonia vastaan. Hänen asemansa vahvistettiin vuoden 1815 Wienin kongressissa ja hänen valtakuntaansa liitettiin vielä pääosa Fuldan suurherttuakunnasta. Vilhelm palautti voimaan kaikki ranskalaisvallan aikana lakkautetut laitokset ja rangaistusmuodot, erotti vierasmaalaiset virkamiehet ja pakkolunasti tuona aikana yksityisille myydyt kruununtilat takaisin ilman korvausta. Lupaamaansa perustuslakia hän ei antanut, mutta vuonna 1817 annettiin niin sanottu koti- ja valtiolaki (haus- und staatsgesetz). Sen mukaan vaaliruhtinaan olisi tullut kuulla maapäivien mielipidettä, mutta säätyjä ei kutsuttu koolle Vilhelmin elinaikana. Vilhelm I:n puoliso oli Tanskan prinsessa Vilhelmina Karolina, kuningas Fredrik V:n tytär. Heidän poikansa Vilhelm II seurasi isäänsä vaaliruhtinaana tämän kuoltua vuonna 1821. Itävaltalainen kenraali Julius von Haynau oli Vilhelm I:n avioton poika.Nordisk familjebok (1909), s. 143 Runeberg.org. Viitattu 19.10.2019. ==Lähteet== ==Aiheesta muualla== *Herman von Petersdorff: Wilhelm I. Allgemeine Deutsche Biographie (1898), Deutsche Biographie. Luokka:Vaaliruhtinaat Luokka:Preussilaiset kenraalit Luokka:Vuonna 1743 syntyneet Luokka:Vuonna 1821 kuolleet
Kaukoliikenne

Kaukoliikenne tarkoittaa pitkämatkaista usein kaupunkien välistä linja- autoliikennettä tai matkustajajunaliikennettä, erotukseksi paikallisliikenteestä ja tilausliikenteestä. Kaukolinjaliikenne jakautuu edelleen vakiovuoroihin ja pikavuoroihin. Vakiovuoro on maaseudulla ja kaupunkien välillä ajava vuoro, joka pysähtyy pienemmissä kylissä ja tarvittaessa kaikilla reitin varrella olevilla pysäkeillä. Vakiovuororeittien pituus vaihtelee 10 kilometristä jopa satoihin kilometreihin. Vakiovuorojen suurimmat käyttäjäryhmät ovat koululaiset ja työmatkalaiset, joten vuorot on ajoitettu näiden ryhmien tarpeiden mukaan. Vakiovuoroilla kuljetetaan myös rahtia. Pikavuoroja ajetaan keskikokoisten ja suurten kaupunkien välillä, ja ne pysähtyvät vain merkityillä pikavuoropysäkeillä. Yhtiöstä riippuen autot ovat melko uusia, ja niiden varusteluun kuuluu yleensä WC. Pikavuoro kuljettaa matkustajien lisäksi rahtia. Pitkillä yhteysväleillä voi kulkea myös erikoispikavuoroja, jotka ajavat nopeammin ja mahdollisimman suoraan päätepisteeseen pysähtymättä pienemmissä kaupungeissa reitin varrella. == Lähteet == Luokka:Linja-autoliikenne Luokka:Joukkoliikenne
Sojuz MS-15

Sojuz MS-15 () oli Venäjän avaruusjärjestön miehitetty avaruuslento ISS- avaruusasemalle. Alus laukaistiin Sojuz FG -kantoraketilla 25. syyskuuta 2019 Baikonurin kosmodromilta Kazakstanista mukanaan kolme avaruuslentäjää ja rahtia asemalle. Aluksen miehistö kuuluu ISS:n Retkikunta 61:n miehistöön. Lento oli viimeinen Sojuz FG -kantoraketilla suoritettu laukaisu ja sen korvaa uudempi Sojuz 2 -tyypin kantoraketti. Laukaisupaikkana toimi viimeistä kertaa Baikonur 1/5, jolta Juri Gagarin vuonna 1961 lähti ensimmäiselle miehitetylle avaruuslennolle. ==Miehistö== * Oleg Skripotška, Venäjän avaruusjärjestö, päällikkö * Jessica Meir, NASA * Hazza Al Mansouri, MBRSC ===Varamiehistö=== * Sergei Ryžikov, Venäjän avaruusjärjestö, päällikkö * Thomas Marshburn, NASA * Sultan Al Neyadi, MBRSC ==Lähteet== Luokka:Miehitetyt avaruuslennot Luokka:Sojuz-ohjelma
Sergei Vavilov

Sergei Ivanovitš Vavilov (; 24. maaliskuuta (J: 12. maaliskuuta) 1891 Moskova – 25. tammikuuta 1951 Moskova) oli merkittävä venäläinen fyysikko, joka työskenteli erityisesti optiikan alalla. Hän oli Neuvostoliiton tiedeakatemian puheenjohtaja heinäkuusta 1945 aina kuolemaansa asti, Korkeimman neuvoston jäsen ja nelinkertainen Stalinin palkinnon saaja. == Nuoruus ja opiskelu == Sergei Vavilov syntyi Moskovassa kauppiasperheeseen. Hänen vanhempi veljensä oli huomattava kasvi- ja perinnöllisyystieteilijä Nikolai Ivanovitš Vavilov. Hän opiskeli fysiikkaa Moskovan valtionyliopistossa ja palveli Venäjän armeijassa ensimmäisessä maailmansodassa. == Tieteellinen ura == Vavilov oli Neuvostoliiton fysikaalisen optiikan uranuurtajia. Hän opetti fysiikkaa Moskovan valtionyliopistossa 1918–1932, toimi Leningradin optiikan instituutin (nykyään Vavilovin valtion optinen instituutti) tieteellisenä johtajana 1932–1934 ja Lebedevin fysiikan instituutin johtajana vuodesta 1934 alkaen. Hänet tunnettiin erityisesti luminesenssia koskevista tutkimuksistaan. Vuonna 1934 hän yhdessä Pavel Tšerenkovin kanssa keksi Vavilovin-Tšerenkovin ilmiön. Pavel Tšerenkov ja toinen Vavilovin oppilas, Ilja Frank, saivat löydöstä Nobelin fysiikanpalkinnon 1958. Kashan-Vavilovin sääntö, joka kuvaa luminesenssin kvanttisuhdetta, on nimetty hänen mukaansa. == Muita tehtäviä, palkintoja ja kunnianosoituksia == Vavilov oli Neuvostoliiton tiedeakatemian jäsen vuodesta 1932 alkaen ja akatemian puheenjohtaja vuodesta 1945 alkaen, Suuren neuvostotietosanakirjan päätoimittaja 1949–1951, Korkeimman neuvoston jäsen vuodesta 1946 alkaen ja nelinkertainen Stalinin palkinnon saaja (1943, 1946, 1951 ja postuumisti 1952). Pikkuplaneetta 2862 Vavilov on nimetty Sergei Vavilovin ja hänen veljensä Nikolai Vavilovin mukaan. Samoin Kuun kääntöpuolella sijaitseva kraatteri Vavilov on nimetty hänen mukaansa. Tutkimusalus Akademik Sergei Vavilov on niin ikään nimetty Vavilovin mukaan. == Lähteet == Luokka:Neuvostoliittolaiset fyysikot Luokka:Venäläiset fyysikot Luokka:Vuonna 1891 syntyneet Luokka:Vuonna 1951 kuolleet
Theban nekropoli

Theban nekropoli on muinaisen Egyptin aikainen nekropoli eli suuri hautausmaa, joka sijaitsee Niilin länsirannalla Thebaa eli nykyistä Luxoria vastapäätä. Nekropoliin kuuluu kuninkaallisia hautoja ja kuolintemppeleitä sekä Egyptin hallitsijoiden palvelijoiden kuten pappien, sotilaiden, käsityöläisten ja työväen asuntoja. Kuolintemppeleistä suurin osa on lähes täysin tuhoutunut. Temppeleistä tärkeimpiä ovat Hatšepsutin temppeli, lähes kadonnut Amenhotep III:n temppeli, osittain säilynyt Seti I:n temppeli, sekä Medinet Habun alueen raunioitunut Ramses II:n temppeli eli Ramesseum sekä kaikkein eteläisin ja uusin kuolintemppeli, Ramses III:n temppeli. Sen eteläpuolella on Amenhotep III:n mahtavan palatsin rauniot. Viisi kilometriä joesta länteen sijaitseville kukkuloille on kaivettu ylhäisön hautoja 18., 19. ja 20. dynastian ajalta. Kauempana lännessä ovat Kuninkaiden laakso ja Kuningattarien laakso, joihin haudattiin kuninkaita ja muita ylhäisön edustajia. ==Kohteita== SFEC AEH -ThebesNecropolis-2010-FULL-Overview-039.jpg|Theban nekropoli etelästä kuvattuna Luxor Temple of Hatshepsut A.jpg|Hatšepsutin temppeli Luxor Ramesseum R08.jpg|Ramesseumin rauniot El-Khokha necropolis.JPG|El-Khokhan hautausmaa Valley of the Nobles (Luxor) - aerial view.jpg|Sheikh Abd el-Qurnan hautausmaa Grabeingang-Tal der Könige-Aegypten.jpg|Sisäänkäynti hautaan KV19 Kuninkaiden laaksossa ==Lähteet== == Aiheesta muualla == Luokka:Luxor Luokka:Hautausmaat Luokka:Egyptin rakennukset ja rakennelmat
Eldridge Cleaver

Leroy Eldridge Cleaver (31. elokuuta 1935 Wabbaseka, Arkansas – 1. toukokuuta 1998 Pomona, Kalifornia) oli yhdysvaltalainen kirjailija ja poliittinen aktivisti, joka oli yksi vallankumouksellisen Mustat pantterit -puolueen varhaisista johtajista. Cleaver kirjoitti Soul on Ice -kirjan vuonna 1968. Cleaverin pakeni Yhdysvalloista saatuaan vankilatuomion Kaliforniassa. Seitsemänvuotisen pakomatkan aikana hän asui Kuubassa, Algeriassa ja Ranskassa. Cleaver palasi Yhdysvaltoihin vuonna 1975 ja liittyi pian Myöhempien Aikojen Pyhien Jeesuksen Kristuksen kirkkoon. Hänestä tuli konservatiivinen republikaani ja puhui usein puolueen tilaisuuksissa. Cleaver kuoli 62-vuotiaana 1. toukokuuta 1998 Pomona Valley Hospital Medical Center -sairaalassa, Pomonassa, Kaliforniassa. ==Lähteet== ===Viitteet=== ==Aiheesta muualla== Luokka:Yhdysvaltalaiset kansalaisaktivistit Luokka:Yhdysvaltalaiset kirjailijat Luokka:Yhdysvaltalaiset republikaanipoliitikot Luokka:Kalifornialaiset poliitikot Luokka:Afroamerikkalaiset Luokka:Vuonna 1935 syntyneet Luokka:Vuonna 1998 kuolleet
Vilhelm II (Hessenin vaaliruhtinas)

Vilhelm II (28. heinäkuuta 1777 – 20. marraskuuta 1847) oli Hessenin vaaliruhtinaskunnan hallitsija vuodesta 1821.Nordisk familjebok (1921), s. 480 Runeberg.org. Viitattu 19.10.2019. Vilhelm II oli vaaliruhtinas Vilhelm I:n poika. Hän osallistui Preussin armeijassa Napoleonin sotiin, muun muassa vuoden 1813 Leipzigin taisteluun. Hän komensi vuonna 1814 hyökkäyksiä Metzin, Thionvillen, Luxemburgin ja Saarlouisin linnoituksia vastaan. Isänsä kuoltua hän tuli vaaliruhtinaaksi vuonna 1821. Vilhelm II kieltäytyi aluksi isänsä tavoin antamasta valtakunnalleen perustuslakia, mutta syyskuussa 1830 puhjennut kansannousu pakotti hänet taipumaan ja antamaan tammikuussa 1831 vapaamielisen perustuslain. Vielä samana vuonna hän siirtyi maanpakoon Hanauhun ja määräsi syyskuussa 1831 sijaishallitsijakseen poikansa Fredrik Vilhelmin. Tästä tuli virallisesti vaaliruhtinas Vilhelm II:n kuoltua vuonna 1847.Nordisk familjebok (1909), s. 613 Runeberg.org. Viitattu 19.10.2019. Vilhelm II:n ensimmäinen puoliso oli Preussin kuninkaan Fredrik Vilhelm II:n tytär prinsessa Augusta. Vilhelm eli avoimesti yhdessä rakastajattarensa Emilie Ortlöppin kanssa ja antoi tälle Reichenbach-Lessonitzin kreivittären arvon, mikä sai Augustan lähtemään pois hovista. Augustan kuoltua vuonna 1841 Vilhelm solmi morganaattisen avioliiton Emilien kanssa. Tämän kuoltua vain kaksi vuotta myöhemmin Vilhelm nai morganaattisesti Karoline Berlepschin, joka sai von Bergenin paronittaren arvon. ==Lähteet== ==Aiheesta muualla== *Herman von Petersdorff: Wilhelm II. Allgemeine Deutsche Biographie (1898), Deutsche Biographie. Luokka:Vaaliruhtinaat Luokka:Vuonna 1777 syntyneet Luokka:Vuonna 1847 kuolleet
Ei mikään enkeli

Ei mikään enkeli (engl. Destry Rides Again) on vuonna 1939 valmistunut yhdysvaltalainen komediallinen lännenelokuva, jonka on ohjannut George Marshall. Pääosissa esiintyvät Marlene Dietrich ja James Stewart. Elokuva perustuu väljästi Max Brandin romaaniin Destry Rides Again (1930). Elokuva sai aikanaan hyvän vastaanoton sekä yleisön että kriitikoiden keskuudessa. Vuonna 1996 Yhdysvaltain kongressin kirjasto valitsi elokuvan säilytettäväksi National Film Registryn kokoelmissa, pitäen sitä ”kulttuurillisesti, historiallisesti tai esteettisesti merkittävänä”. == Juoni == Tom Destry (James Stewart) on säyseä mies, joka kaihtaa aseita ja väkivaltaa. Päädyttyään villin ja korruptoituneen Bottleneckin rajakaupungin apulaissheriffiksi, hänen vakaumuksensa joutuu koville. Kaupunkia hallitsee kiero saluunanomistaja Kent (Brian Donlevy) yhdessä tyttöystävänsä ja viettelevän kapakkalaulajan Frenchyn (Marlene Dietrich) kanssa. Destry alkaa laittaa kaupunkia järjestykseen. Aluksi hän pyrkii käyttämään apunaan enemmän sanoja kuin aseita, mutta lopulta tilanteesta ei selvitä ilman tulitaistelua. == Arvostelut == Ylen kansainvälisestä ohjelmahankinnasta vastaavan Vesa Nykäsen mukaan Ei mikään enkeli ”yhdistää nautittavasti huumoria, romantiikkaa ja toimintaa. Stewart tulkitsee pääroolin nautittavan vähäeleiseen tyyliinsä, jolle Marlene Dietrichin räväkkä ja säkenöivä suoritus luo mainion vastapainon”. == Lähteet == == Aiheesta muualla == * Ei mikään enkeli Internet Movie Databasessa (IMDb.com) (englanniksi) Luokka:Yhdysvaltalaiset lännenelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset romaaneihin perustuvat elokuvat Luokka:Vuoden 1939 yhdysvaltalaiset elokuvat
Lincoln Corsair

Lincoln Corsair on Lincolnin vuodesta 2019 lähtien valmistama crossover- tyyppinen automalli, joka korvasi Lincoln MKC:n. Se perustuu samalle pohjalevylle kuin Ford Focus ja Kuga. Corsair esiteltiin New Yorkin autonäyttelyssä huhtikuussa 2019. Moottorivaihtoehdot ovat 2,0- (250 hv) ja 2,3-litraiset (280 hv) turboahdetut bensiinimoottorit. Voimansiirtona on kahdeksanportainen automaattivaihteisto ja vetotapana etu- tai neliveto. == Lähteet == == Aiheesta muualla == Corsair Luokka:J-segmentin autot Luokka:2010-luvun autot Luokka:2020-luvun autot
Relentless Renegades

Relentless Renegades on suomalaisen Santa Cruz -yhtyeen kappale, joka julkaistiin ensimmäisenä singlenä yhtyeen debyyttialbumilta Screaming for Adrenaline 14. helmikuuta 2013. Kappale on yhtyeen laulaja Archie Cruzin, kitaristi Johnny Cruzin sekä basisti Middy Cruzin kirjoittama. Kappaleen on tuottanut Ilkka Herkman. ”Relentless Renegades” oli yksi yhtyeen alkuaikojen soitetuimpia kappaleita kiertueilla. Kappaleen musiikkivideo julkaistiin videopalvelu YouTubessa 14. helmikuuta 2013 ja sen on ohjannut Tuomas Jaakola. == Kappaleet == == Kokoonpano == === Muusikot === * Arttu ”Archie Cruz” Kuosmanen – laulu, kitara * Joonas ”Johnny Cruz” Parkkonen – kitara, taustalaulu * Mitja ”Middy Cruz” Toivonen – basso, taustalaulu * Tapani ”Tazzy Cruz” Fagerström – rummut. taustalaulu === Tuotanto === * Ilkka Herkman – tuottaja === Musiikkivideo === * Tuomas Jaakola – ohjaaja * Trash ’n’ Dope Studios – editointi == Lähteet == Luokka:Santa Cruzin kappaleet Luokka:Vuoden 2013 kappaleet
Nothing Compares to You (Santa Cruzin kappale)

Nothing Compares to You on suomalaisen Santa Cruz -yhtyeen kappale, joka julkaistiin toisena singlenä yhtyeen debyyttialbumilta Screaming for Adrenaline 28. elokuuta 2013. Kappale on yhtyeen laulaja Archie Cruzin ja kitaristi Johnny Cruzin kirjoittama. Kappaleen on tuottanut Ilkka Herkman. ”Nothing Compares to You” oli yksi yhtyeen alkuaikojen soitetuimpia kappaleita kiertueilla. Singlen B-puolena julkaistiin liveversio yhtyeen kappaleesta ”Alive”. Kappaleen musiikkivideo julkaistiin videopalvelu YouTubessa 30. elokuuta 2013 ja sen on ohjannut Tuomas Jaakola. == Kappaleet == == Kokoonpano == === Muusikot === * Arttu ”Archie Cruz” Kuosmanen – laulu, kitara * Joonas ”Johnny Cruz” Parkkonen – kitara, taustalaulu * Mitja ”Middy Cruz” Toivonen – basso, taustalaulu * Tapani ”Tazzy Cruz” Fagerström – rummut, taustalaulu === Tuotanto === * Ilkka Herkman – tuottaja === Musiikkivideo === * Tuomas Jaakola – ohjaaja, editointi == Lähteet == Luokka:Santa Cruzin kappaleet Luokka:Vuoden 2013 kappaleet
We Are the Ones to Fall

We Are the Ones to Fall on suomalaisen Santa Cruz -yhtyeen kappale, joka julkaistiin ensimmäisenä singlenä yhtyeen toiselta studioalbumilta Santa Cruz 28. helmikuuta 2014. Kappale on yhtyeen laulaja Archie Cruzin ja kitaristi Johnny Cruzin kirjoittama ja tuottama. ”We Are the Ones to Fall” esitettiin ensimmäisen kerran livenä Jyväskylässä 10. tammikuuta 2014. Singlen B-puolena julkaistiin Archien ja Johnnyn tekemä kappale ”FXCKIN’ High”. ”We Are the Ones to Fall” ylsi Suomen radiosoittolistalla parhaimmillaan sijalle 51. ja oli listalla 16 viikkoa. Kappaleen musiikkivideo julkaistiin videopalvelu YouTubessa 7. maaliskuuta 2014 ja sen on ohjannut Ville Juurikkala. == Kappaleet == == Kokoonpano ja henkilöstö == === Muusikot === * Arttu ”Archie Cruz” Kuosmanen – laulu, kitara, tuotanto * Joonas ”Johnny Cruz” Parkkonen – kitara, taustalaulu, tuotanto * Mitja ”Middy Cruz” Toivonen – basso * Tapani ”Tazzy Cruz” Fagerström – rummut === Musiikkivideo === * Ville Juurikkala – ohjaaja, editointi * Lasse Hartikainen – apulaisohjaaja * Toni Tikkanen – editointi * MyFilm Oy – tuotanto == Listasijoitukset == Lista Paras sijoitus Viikkoja listalla Suomen virallinen lista (Radiosoitto) 51. 16 == Lähteet == Luokka:Santa Cruzin kappaleet Luokka:Vuoden 2014 kappaleet
Liis Viira

Liis Viira (s. 7. huhtikuuta 1983) on virolainen säveltäjä, harpisti, improvisoija ja animaattori.Liis Viira Eesti Interpreetide Liit Viira opiskeli sävellystä Mati Kuulbergin, Alo Põldmäen ja Helena Tulven johdolla. Hän on osallistunut Eino Tambergin, Erkki-Sven Tüürin, Salvatore Sciarrinon, Rafael Reina Camaran, Daniel Schnyderin, Georg Friedrich Haasin ja muiden pitämille mestarikursseille. Viiran teoksia ovat esittäneet muiden muassa Viron filharmoninen kamarikuoro, Esbjerg Ensemble, Una Corda, Pärnun kaupunginorkesteri, Vanemuine-sinfoniaorkesteri, Prezioso-jousikvartetti, Risto Joost, Paul Mägi, Kaisa Roose, Iris Oja, Mihkel Poll, Oliver Kuusik, Kristi Mühling ja Kadri-Ann Sumera. Viiran tuotantoon kuuluu muun muassa soolosoitinteoksia, vokaalimusiikkia (myös kuorolle), sinfoniaorkesterille sävellettyä musiikkia ja elektroakustisia teoksia. Viira on harjoittanut vuodesta 1999 vapaata improvisointia, jossa hänen ohjaajinaan ovát toimineet Taavi Kerikmäe, Anto Pett ja Anne-Liis Poll. Harpistina hän sai maisterinarvon Viron musiikki- ja teatteriakatemiasta vuonna 2009. Hän on pitänyt instrumentillaan soolokonsertteja ja improvisointiesityksiä. Hän soitti Viron kansallisessa sinfoniaorkesterissa (2007–2017). Hän on tehnyt yhteistyötä lähes kaikkien virolaisorkesterien kanssa ja osallistunut myös muiden maiden orkesterien toimintaan. Kamarimuusikkona hän on soittanut klassista musiikkia ja jazzia sekä improvisoinut. Hän on Una Corda -kokoonpanon perustajajäsen. Vuosina 2012–2015 Viira suoritti maisteriopintoja Viron taideakatemiassa. Vuonna 2017 hän aloitti sävellyksen tohtoriopinnot Viron musiikki- ja teatteriakatemiassa. == Lähteet == Luokka:Virolaiset säveltäjät Luokka:Virolaiset harpistit Luokka:Virolaiset animaattorit Luokka:Vuonna 1983 syntyneet Luokka:Elävät henkilöt
Wasted & Wounded

Wasted & Wounded (myös muodossa Wasted ’N’ Wounded) on suomalaisen Santa Cruz -yhtyeen kappale, joka julkaistiin toisena singlenä yhtyeen toiselta studioalbumilta Santa Cruz 27. lokakuuta 2014. Kappale on yhtyeen laulaja Archie Cruzin ja kitaristi Johnny Cruzin kirjoittama ja tuottama. ”Wasted & Wounded” on yksi yhtyeen tunnetuimpia ja eniten soitettuja kappaleita. Singlen B-puolena julkaistiin akustinen versio yhtyeen kappaleesta ”We Are the Ones to Fall”. ”Wasted & Wounded” ylsi Suomen radiosoittolistalla parhaimmillaan sijalle 46. ja oli listalla 20 viikkoa. Kappaleen musiikkivideo julkaistiin videopalvelu YouTubessa 27. lokakuuta 2014 ja sen on ohjannut Ville Juurikkala. == Kappaleet == == Kokoonpano ja henkilöstö == === Muusikot === * Arttu ”Archie Cruz” Kuosmanen – laulu, kitara, tuotanto * Joonas ”Johnny Cruz” Parkkonen – kitara, tuotanto, miksaus * Mitja ”Middy Cruz” Toivonen – basso * Tapani ”Tazzy Cruz” Fagerström – rummut === Tuotanto === * Ilkka Herkman – miksaus, tekniikka * Jeff Goldberg – avustava tekniikka * Ted Jensen – masterointi * Aki Sihvonen, Mika Jussila – taustalaulu * Tex Hänninen – kansikuva === Musiikkivideo === * Ville Juurikkala – ohjaaja * Lasse Hartikainen – 3D-kamera * Archie Cruz, Kirsti-Anna Urpa – visuaalinen ilme * Toni Tikkanen, Marko Voutilainen – editointi == Listasijoitukset == Lista Paras sijoitus Viikkoja listalla Suomen virallinen lista (Radiosoitto) 46. 20 == Lähteet == Luokka:Santa Cruzin kappaleet Luokka:Vuoden 2014 kappaleet
U-Prince

U-Prince on televisioyhtiö GMM 25:n esittämä thaimaalainen TV-sarja. Sen päärooleissa ovat Puttichai Kasetsin, Esther Supreeleela, Vorakorn Sirisorn, Sutatta Udomsilp, Nontanun Anchuleepradit, Nachjaree Horvejkul, Chatchawit Techarukpong, Charada Imraporn, Isariya Patharamanop, Focus Jeerakul, Jirakit Thawornwong, Zuvapit Traipornworakitm, Nawat Phumphothingam, Sananthachat Thanapatpisal, Chonlathorn Kongyingyong, Jannine Weigel, Vachiravit Paisarnkulwong, Lapisara Intarasut, Kunchanuj Kengkarnka, Note Panayanggool, Thanat Lowkhunsombat, Lapassalan Jiravechsoontornkul, Chutavuth Pattarakampol ja Worranit Thawornwong. == Aiheesta muualla == * Viralliset kotisivut Luokka:2010-luvun draamakomediasarjat Luokka:Thaimaalaiset televisiosarjat
Yatta

Yatta on kaupunki Palestiinan Länsirannalla Hebronin eteläpuolella. Sen asukasluku oli vuoden 2016 arvion mukaan 64 277\. ==Maantiede== thumb|vasen|Näkymä kohti Yattaa. Yatta sijaitsee Palestiinan Länsirannalla Hebronin kuvernoraattissa noin 9 kilometriä Hebronin kaupungista etelään. Yattan naapuripaikkakuntia ovat Zif ja Khallet al Maiyya idässä, Ar Rihiya, Wadi as Sada ja Al Fawwarin pakolaisleiri pohjoisessa, Beit Amra lännessä ja As Samu etelässä. Kaupungin korkeus merenpinnasta on noin 793 metriä. Vuoden keskimääräinen lämpötila Yattassa on noin 18°C ja keskimääräinen sadanta 303 mm. ==Historia== Yattan asuttivat aikanaan jo kanaanilaiset. Nimi Yatta on johdettu nimestä Yuta, joka tarkoittaa tasaista ja kaarevaa. Kaupunkia on pidetty myös Raamatussa esiintyvänä Juttana. Eusebios kuvaili paikkaa 300-luvulla suurena kaupunkina Beit Guvrinin eteläpuolella. Rooman valtakunnan kaudella paikkakunta tunnettiin nimellä Letaem. Nykyinen kaupunki on kuitenkin kehittynyt vasta Osmanien valtakunnan kaudella. ==Väestö== Palestiinan tilastokeskuksen mukaan Yattan asukasluku oli vuonna 2016 arviolta 64 277. Vuonna 2007 vastaava lukema oli 45 424 ja vuonna 1997 22 930. ==Lähteet== == Aiheesta muualla == Luokka:Palestiinan kaupungit Luokka:Raamatun kaupungit
Ristijärvi (täsmennyssivu)

Ristijärvi voi tarkoittaa ainakin seuraavia: == Järviä == * Ristijärvi, järvi Enontekiöllä * Ristijärvi, järvi Hankasalmella * Ristijärvi, järvi Heinolassa * Ristijärvi, järvi Hyrynsalmella * Ristijärvi, järvi Inarin itäosassa * Ristijärvi, järvi Inarin länsiosassa * Ristijärvi, järvi Inarin Suojanperässä * Ristijärvi, järvi Inarin Tuulijärvellä * Ristijärvi, järvi Inarin Vätsärissä * Ristijärvi, järvi Kauhavalla * Ristijärvi, järvi Kouvolassa * Ristijärvi, järvi Kuhmossa * Ristijärvi, järvi Merikarvialla * Ristijärvi, järvi Orivedellä * Ristijärvi, järvi Posiolla * Ristijärvi, järvi Puolangalla * Ristijärvi, järvi Puumalassa * Ristijärvi, järvi Ranuan koillisosassa * Ristijärvi, järvi Ranuan pohjoisosassa * Ristijärvi, järvi Ristijärvellä * Ristijärvi, järvi Rovaniemellä * Ristijärvi, järvi Savonlinnassa * Ristijärvi, järvi Taivalkoskella * Ristijärvi, järvi Torniossa * Ristijärvi, järvi Valtimolla * Ristijärvi, järvi Vesannolla ja Viitasaarella * Ristijärvi, järvi Virtain Monoskylässä * Ristijärvi, järvi Virtain Siekkiskylässä * Iso ja Pieni Ristijärvi, järviä Saarijärvellä ja Karstulassa == Muita == * Ristijärvi, kunta Kainuussa * Ristijärvi, kylä Hankasalmella * Ristijärvi, kylä Orivedellä * Ristijärven rautatieasema, rautatie­liikenne­paikka Ristijärvellä. Luokka:Järvien täsmennyssivut